Illyustrativ foto/ul.aif.ru Qoraqalpog‘iston Respublikasining Qo‘ng‘irot tumanida 6 iyun kuni O‘zbekiston ko‘chasida joylashgan “Anjyella” kafesi oldidan fuqaro B.I.ning boshida jarohatlari bilan jasadi topilgan. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar bermoqda. Ko‘rilgan choralar natijasida ushbu jinoyatni Lokomotiv ko‘chasida yashovchi S.A. bosqinchilik maqsadida sodir etganligi aniqlanib qo‘lga olingan. Eslatib o‘tamiz, avvalroq Qoraqalpog‘istonda qotillik sodir etgan shaxs ushlangandi.